අම්බලන්ගොඩ මහජන බැංකුවේ ස්වයංක්‍රීය ටේලර් යන්ත්‍රය කඩා රුපියල් විසිපන්ලක්ෂ දහතුන්දහස් පන්සියයක මුදලක් සොරකම් කිරීමේ සිද්ධිය සම්බන්ධයෙන් රක්ෂිත බන්ධනාගාර ගතව සිටින සැකකරුවන් සිව් දෙනා පෙරේදා (29) අධිකරණයට ඉදිරිපත් කළ අවස්ථාවේ ප්‍රධාන සැකකරු බළපිටිය මහේස්ත්‍රාත් අසංග බෝදරගම මහතාට රහසිගතව ප්‍රකාශයක් ලබා දීමෙන් පසුව ලබන මස (12) දින දක්වා තවදුරටත්රක්ෂිත බන්ධනාගාර ගත කිරීමට නියෝග කළේය.මෙසේ රක්ෂිත බන්ධනාගාර ගත කරන ලද්දේ තල්ගස්වල ගහලකොලදෙනිය පදිංචි උදේනි පුෂ්ප කුමාර, පොල්පිතිගමමැද උල්පත පදිංචි එරංග ප්‍රියංගික, බැදිවැව ජයන්ත, විද්‍යාරූපගේ නිමල් සහ වදුරඹ උදුරල රංජිත් යන සැකකරුවන් සිව් දෙනාය.ප්‍රධාන සැකකරු වන උදේනි පුෂ්ප කුමාර 2013.12.04 වන දින බැංකුවේ ජනේලයක් කඩා රාත්‍රී කාලයේ බැංකුවට ඇතුළු වී ස්වයංක්‍රීය ට්‍රේලර් යන්ත්‍රයේ තිබූ රුපියල් විසිපන්ලක්ෂ දහතුන් දහස් පන්සියයක මුදලක් සොරකම් කිරීම සම්බන්ධයෙන් ප්‍රදේශයේ පොලිස් ස්ථාන හතරක පරික්ෂණ සිදු කළත් සැකකරු අත්අඩංගුවට ගැනීමට රහස් පොලීසිය පරික්ෂණ පවත්වා ප්‍රධාන සැකකරු අත්අඩංගුවට ගැනීමෙන් පසුව අනෙත් සැකකරුවන් තිදෙනා අත්අඩංගුවට ගත් බව රහස් පොලීසිය අධිකරණයට දන්වා සිටියේය.ප්‍රධාන සැකකරු ඒ.ටී.එම්. යන්ත්‍රයෙන් මුදල් ගැනීම තනිව සිදු කර ඇති බවත් එම මුදල 2,3 සැකකරුවන්ට දී නොමැති බවත් ප්‍රධාන සේප්පුව කැපීමට ගොස් නොහැකි වීම නිසා කිසිදු මුදලක් ලබා දී නොමැති බව ද රහස් පොලීසිය වැඩිදුරටත් අධිකරණයට කියා සිටියේය.රහස් පොලීසියේ පොලිස් පරික්ෂක , උප පොලිස් පරික්ෂක සිල්වා යන මහත්වරු සැකකරුවන් අධිකරණයට ඉදිරිපත් කළහ.